LECTURIS 
s. 
Quam ante hos sex annos brevi tempore prodituram esse promiseram, Am- 
phibiorum Mexicanorum descriptionem, eius nunc tandem, lector benevole, 
primam accipis partem, historiam saurorum amplectentem. Quaenam causae 
fuerint huius inorae, enarrare longum est; nec tamen sine utilitate nostro 
operi intervenit. Nam non solum animalium mihi cognitorum plura specimina 
succreverunt, sed etiam indicium in discernendis speciebus mihi quotidiano usu 
acuebatur. Multa, quae tiro, quum primum talis operis consilium cepissem, 
scripsi ac promulgavi (Isis 1828. p. 364.), erronea esse postea didici. In his 
primo loco commemorem necesse est, me nonnullas Amphibiorum species, e 
Brasilia et septentrionali America hucusque cognitas, in Nova Hispania itidem 
degere falso contendisse. Quorum errorum plures iam in hac prima parte 
correxi. Sic Cnemidophoriun, quem pro Cnemidophori Ameivae varietate 
venditaveram, speciem distinctissimam constituere didici et Cn. undulatum 
appellavi (p. 27 .). Idem de Iguana tuberculata (p. 44 .) et Euprepe quin- 
quelineato (p. 36.), quae Novam Hispaniam inhabitare dixeram, valet. Quam 
pro Cinosterno pensylvanico sumpseram testudinem, ei Waglerus postea Ci- 
nosterni hirtipedis nomen imposuit (Icon. Amph. III. t. 30.). An iure a pen- 
sylvanico distinguatur, non ausim equidem decernere, nisi comparatis pluribus 
utriusque speciei exemplis. De serpentibus in altera huius operis parte, ser- 
pentes et batrachia cum testudinum paucis speciebus amplectente, disputabo. 
Hoc tamen nunc iam praemonere placet, Colubrum, quem venustissimum 
Neuwiedii putaveram, licet colore similem, specie differre, nec Elapem, quem 
pro corallino olim sumpsi, cum hac Brasiliensi specie prorsus convenire, sed 
novam rectius constituere, inter E. fulvum et corallinum quasi intermediam. 
Ceterum multa adhuc exploranda restant, quae ab natali animalium re- 
gione remotus ex paucis exemplis frustra coneris eruere. Utinam igitur Me- 
xicani Zoologi absolvant atque perficiant quae ipse, cui viva animalia inda- 
gare non licuit, inchoare tantum potui, et errores indulgenter corrigant, qui 
